ai4bharat/Pralekha huggingface dataset:
राष्ट्रपती कार्यालय
पुत्थाडू पिरापु, रोंगाली बिहू, नब वर्ष आणि बैसाखडी सणांच्या पूर्वसंध्येला राष्ट्रपतींच्या शुभेच्छा
नवी दिल्ली, 13 एप्रिल 2021
राष्ट्रपती रामनाथ कोविंद यांनी देशाच्या विविध भागात 14 आणि 15 एप्रिल 2021 रोजी साजरा होणार असलेल्या पुत्थाडू पिरापु, रोंगाली बिहू, नब वर्ष, व बैसाखडी या उत्सवांनिमित्त नागरिकांना शुभेच्छा दिल्या आहेत.
"पुत्थाडू पिरापु, रोंगाली बिहू, नब वर्ष आणि बैसाखडीच्या पवित्र प्रसंगी मी भारतातील आणि भारताबाहेर राहणाऱ्या सर्व भारतीयांना मनःपूर्वक शुभेच्छा देतो.
नववर्षाचे हे सण देशाच्या विविध भागात नवोन्मेष, आशा आणि उत्साहाने हे सण साजरे केले जातात. आपल्या विविध आणि वैविध्यपूर्ण परंपरांचे ते प्रतिक आहेत. हे सण शेतकऱ्यांच्या अथक कष्टांप्रती आदर दर्शवतात.
या दिवशी आपण आपल्या सर्व देशवासीयांच्या जीवनात शांतता समृद्धी आणि उत्साह आणण्याची प्रतिज्ञा करूया. सर्वजण आनंदी, उत्साही राहून एकत्रितपणे नव्या उत्साहाने देशाचा विकास साधूया." असे राष्ट्रपतींनी त्यांच्या संदेशात म्हटले आहे.
राष्ट्रपतींचा संदेश वाचण्यासाठी इथे क्लिक करा
S.Thakur/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
आदिवासी विकास मंत्रालय
पंतप्रधानांनी राजस्थानमध्ये केले सहा एकलव्य आदर्श निवासी शाळांचे उद्घाटन
सध्याच्या सरकारने शिक्षणासाठी केलेली आर्थिक तरतूद व संसाधनातील वाढ आणि एकलव्य निवासी शाळांचा आदिवासी तरुणांना मोठा फायदा : पंतप्रधान
नवी दिल्ली, 27 जुलै 2023
पंतप्रधान नरेंद्र मोदी यांनी आज राजस्थानमधील उदयपूर , बांसवाडा , प्रतापगड  आणि डुंगरपूर या जिल्ह्यातील सहा एकलव्य आदर्श निवासी शाळांचे उद्घाटन केले. या शाळांच्या बांधकामामुळे 2880 आदिवासी विद्यार्थ्यांना फायदा होणार आहे. यात विद्यार्थिनींची संख्या अर्धी आहे.
अनेक दशकांपासून खेड्यांमध्ये चांगल्या शाळा आणि शिक्षणाच्या अभावामुळे खेडी आणि गरीब लोक मागे पडल्याचे पंतप्रधान म्हणाले आणि मागासलेल्या आणि आदिवासी समाजातील मुलांची स्वप्ने पूर्ण करण्यासाठी कोणतेही साधन नव्हते याबद्दल त्यांनी खेद व्यक्त केला. पंतप्रधान मोदी यांनी नमूद केले की, सध्याच्या सरकारने शिक्षणासाठी आर्थिक तरतूद आणि संसाधने वाढवली आणि एकलव्य निवासी शाळा उघडल्या ज्याचा आदिवासी तरुणांना मोठा फायदा झाला आहे.
पंतप्रधान नरेंद्र मोदी यांच्या दूरदर्शी नेतृत्वाखाली, 50% किंवा 20,000 हून अधिक अनुसूचित जमातीची लोकसंख्या असलेल्या आदिवासी तालुक्यात प्रत्येकी एक प्रमाणे 740 एकलव्य निवासी आदर्श शाळा स्थापन केल्या जात आहेत. 2021-22 मध्ये 452 नवीन मैदानी आणि डोंगराळ भागातील एकलव्य आदर्श निवासी शाळांसाठी बांधकामाची किंमत अनुक्रमे 20 कोटी आणि 24 कोटी रुपयांवरून वाढवून 38 कोटी आणि 48 कोटी रुपये करण्यात आली. पुढील 3 वर्षांत टप्प्याटप्प्याने 38,000 हून अधिक शिक्षकांची भर्ती केली जाईल. 2013-14 मध्ये 167 शाळांना मंजुरी देण्यात आली होती, ज्या आजपर्यंत 693 पर्यंत वाढल्या आहेत. 2013-14 मध्ये 119 शाळा कार्यरत होत्या, तर आजमितीस 401 शाळा कार्यरत आहेत, गेल्या 5 वर्षात 110 शाळांचे बांधकाम पूर्ण झाले आहे.
अधिक माहितीसाठी येथे क्लिक कराS.Kakade/V.Joshi/D.Rane
(Visitor Counter : 57
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेने लसीच्या 94 कोटी मात्रांचा टप्पा पार केला
गेल्या 24 तासांत, लसीच्या 66 लाख 85 हजारांहून अधिक मात्रा देण्यात आल्या
सध्याचा रोगमुक्ती दर 97.99% आहे; मार्च 2020 पासूनचा उच्चांकी दर
गेल्या 24 तासांत देशात 18,166 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.68%
साप्ताहिक पॉझिटीव्हिटी दर ) गेले 107 दिवस 3% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 66,85,415 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 94 कोटी मात्रांचा  टप्पा पार केला आहे. देशभरात 92,12,314 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे
|
|
HCWs
|
|
1st Dose
|
|
1,03,75,111
|
|
2nd Dose
|
|
90,09,217
|
|
FLWs
|
|
1st Dose
|
|
1,83,58,542
|
|
2nd Dose
|
|
1,53,22,290
|
|
Age Group 18-44 years
|
|
1st Dose
|
|
38,25,40,056
|
|
2nd Dose
|
|
10,03,92,940
|
|
Age Group 45-59 years
|
|
1st Dose
|
|
16,50,14,727
|
|
2nd Dose
|
|
8,25,22,470
|
|
Over 60 years
|
|
1st Dose
|
|
10,42,27,722
|
|
2nd Dose
|
|
5,92,47,100
|
|
Total
|
|
94,70,10,175
गेल्या 24 तासांत 23,624 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,32,71,915 झाली आहे.
परिणामी, सध्या, भारतातील रोगमुक्ती दर 97.99% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 105 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत, 18,166 नव्या कोविड ग्रस्त रुग्णांची नोंद झाली. 214 दिवसांमधील एका दिवसात आढळलेल्या नवीन रुग्णांची ही सर्वात कमी संख्या आहे. देशातील कोविड सक्रीय रुग्णसंख्या सध्या 2,30,971 इतकी आहे आणि ही गेल्या 208 दिवसातील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.68%आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 12,83,212 चाचण्या करण्यात आल्या. देशात आतापर्यंत एकंदर 58 कोटी 25 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.57% असून गेले 107 दिवस हा दर 3%हून कमी राहिला आहे. तर दैनंदिन पॉझिटीव्हिटी दर आज 1.42%.आहे. . दैनंदिन पॉझिटीव्हिटी दर गेले सलग 41 दिवस 3% हून कमी आहे आणि आता गेले सलग 124 दिवस हा दर 5% हून कमी राहिला आहे.
अर्थ मंत्रालय
दिपम  ने केला मालमत्ता मुद्रीकरणाच्या सल्ला सेवेसाठी जागतिक बँकेसोबत करार
दिपम अर्थात गुंतवणूक आणि सार्वजनिक मालमत्ता व्यवस्थापन विभागाने  आज  जागतिक बँकेसोबत एक करार केला आहे. या कराराअंतर्गत जागतिक बँक दिपमला आपल्या मालमत्तांमधून उत्पन्न मिळविण्यासाठी सल्ला सेवा पुरविणार आहे.
कमी महत्त्वाच्या,100 कोटी किंवा त्यापेक्षा अधिक मूल्य असलेल्या एनिमी प्रॉपर्टी, केंद्रीय सार्वजनिक क्षेत्रीय उपक्रमातील  शासकीय मालमत्ता उत्पन्नाकरता कार्यक्षम करण्यासाठी, त्यात धोरणात्मक निर्गुंतवणूक करण्याचे किंवा त्या बंद करण्याचे आदेश देण्याचे अधिकार दिपमला दिलेले असतात. दिपमकडे अशा कमी महत्वाच्या मालमत्तांमधून उत्पन्न मिळविण्यासाठी विशिष्ट चौकट आहे. अर्थमंत्र्यांनी मंजूर केलेल्या जागतिक बँकेच्या सेवाप्रणालीचे उद्दिष्ट, भारतातील सार्वजनिक मालमत्तांचे विश्लेषण करणे आणि आंतरराष्ट्रीय सर्वोत्तम प्रचलित पध्दतींनुसार त्यांच्या संस्थागत आणि व्यावसायिक कार्यपद्धतीचे मूल्यमापन करणे,त्याचप्रमाणे त्यांना कार्यकारी मार्गदर्शक कार्यप्रणाली विकसित करण्यासाठी सहाय्य करणे आणि त्याच्या अंमलबजावणीसाठी क्षमता वाढविणे, हे आहे.
हा प्रकल्पाच्या माध्यमातून, ज्या मालमत्तांमधे पुढील गुंतवणूक होऊ शकेल किंवा ज्यायोगे आर्थिक संसाधनांत वृद्धी होऊ शकेल, अशा न वापरलेल्या/कमी वापर झालेल्या नाँन कोर मालमत्तांमधून उत्पन्न मिळवण्याच्या प्रक्रियेला सुधारून ती गतीशील करेल, अशी अपेक्षा आहे.
Jaydevi PS/S.Patgoankar/P.Kor
पंतप्रधान कार्यालय
नोकिया कंपनीचे अध्यक्ष आणि प्रमुख कार्यकारी अधिकारी यांनी घेतली पंतप्रधानांची भेट
नोकियाचे अध्यक्ष आणि प्रमुख कार्यकारी अधिकारी श्री पेक्का लुंडमार्क यांनी पंतप्रधान नरेंद्र मोदी यांची भेट घेतली.
या संदर्भात पंतप्रधानांनी ट्विट केले आहे :
"श्री पेक्का लुंडमार्क यांच्यासोबत फलदायी भेट झाली;ज्यामध्ये आम्ही समाजाच्या कल्याणासाठी जे लाभदायक आहे अशा तंत्रज्ञानाशी संबंधित पैलूंवर चर्चा केली आणि भविष्यातील डिजिटल पायाभूत सुविधांच्या उभारणीसाठी भारत करत असलेल्या वाटचालीसंदर्भातही आम्ही चर्चा केली."
पंतप्रधान कार्यालय
पोयला बौइशाख निमित्त पंतप्रधानांकडून शुभेच्छा
पंतप्रधान नरेंद्र मोदी यांनी भारतासह जगभरातल्या बंगाली जनतेला शुभेच्छा दिल्या आहेत. ‘शुभ नोबो बर्षो’ असे ट्वीट करत पंतप्रधानांनी शुभेच्छा दिल्या आहेत. बंगाली जनतेची जीवनाविषयी ओढ आणि उत्सव साजरे करण्याचा उत्साह अवर्णनीय आहे. पोयला बौइशाख निमित्त भारतासह जगभरातल्या बंगाली जनतेला शुभेच्छा.नवे वर्ष सर्वांसाठी समृद्धी, आनंद आणि आरोग्यदायी राहो अशी सदिच्छा पंतप्रधानांनी व्यक्त केली आहे.
मंत्रिमंडळ
विविध क्षेत्रात परकीय थेट गुंतवणुकीच्या धोरणांचा आढावा घेण्यासाठी आलेल्या प्रस्तावांना मंत्रिमंडळाची मान्यता
नवी दिल्ली, 28 ऑगस्ट 2019
केंद्रीय मंत्रिमंडळाची पंतप्रधान नरेंद्र मोदी यांच्या अध्यक्षतेखाली आज बैठक झाली. त्यामध्ये विविध क्षेत्रात परकीय थेट गुंतवणुकीच्या धोरणांचा आढावा घेण्यासाठी आलेल्या प्रस्तावांना मंत्रिमंडळाकडून मान्यता देण्यात आली.
थेट परकीय गुंतवणुकीच्या सुधारित धोरणांचा मोठा परिणाम होणार असून त्याचे लाभही मिळणार आहेत.
- थेट परकीय गुंतवणुकीच्या धोरणामध्ये सुधारणा करण्यात आल्यास भारतामध्ये गुंतवणुकदारांना आकर्षित करता येईल. त्याचा परिणाम रोजगाराच्या संधी वाढण्यात होईल.
- कोळसा खाण क्षेत्रामध्ये आता कोळसा विक्रीसाठी 100टक्के परकीय गुंतवणुकीला मुभा देण्यात येणार आहे.
- ‘मेक इन इंडिया’अंतर्गत उत्पादन मोठ्या प्रमाणावर व्हावे यासाठी कंत्राट पद्धतीने उत्पादन क्षेत्रात आता स्वयंचलित मार्गाने परकीय गुंतवणुकीला प्रोत्साहन देण्यात येणार आहे.
- एसबीआरटी म्हणजे सिंगल ब्रँड रिटेल ट्रेडिंग यामध्ये परकीय थेट गुंतवणुकीसाठी अटी आणि नियम शिथिल करण्यात येणार आहेत. यासंदर्भात वित्त मंत्र्यांनी अंदाजपत्रकीय भाषणात घोषणा केली होती. यामुळे ‘एसबीआरटी’अंतर्गत व्यापारात लवचिकता निर्माण होवू शकणार आहे. त्याचबरोबर ऑनलाईन विक्री यंत्रणा, ऑनलाईन पेमेंट यंत्रणा, ग्राहक संरक्षण, प्रशिक्षण आणि यासंबंधित इतर गोष्टींमध्ये थेट परकीय गुंतवणूक करणे शक्य आणि सुकर होईल.
- परकीय थेट गुंतवणूक धोरणामध्ये या सुधारणा करण्यात आल्यानंतर परकीय गुंतवणूकदारांना चांगली सुविधांमुळे व्यापार सुलभीरण होऊ शकणार आहे. या सोप्या, सुटसुटीत धोरणामुळं परकीय थेट गुंतवणुकीला चालना मिळणार आहे.
पृष्ठभूमी
देशाच्या आर्थिक विकासासाठी परकीय थेट गुंतवणुकीला चालना देणं आवश्यक आहे. गुंतवणूक स्नेही धोरण करणं गरजेचं आहे. त्यामुळं अनेक क्षेत्रात आता 100 टक्क्यांपर्यंत परकीय गुंतवणूक होवू शकणार आहे. यामध्ये संरक्षण, बांधकाम विकास, व्यापार, औषधे, ऊर्जा विनिमय, विमा, निवृत्ती वेतन आणि इतर वित्तीय सेवा, प्रसारण आणि नागरी हवाई खाते यांचाही समावेश आहे.
डिजिटल मिडिया:
सध्याचे विद्यमान विदेशी थेट गुंतवणूक धोरण 49 टक्क्यांची तरतूद करते. ही तरतूद एफडीआयच्या टिव्ही चॅनल्सच्या नवीन आणि चालू व्यवहार अपलिंकिंगसाठी असून, असे ठरविण्यात आले आहे की, सरकारी मार्गांतर्गत 26 टक्के एफडीआयची परवानगी प्रिंट आणि डिजिटल मिडियाद्वारे चालू व्यवहार आणि बातम्या अपलोड करण्यासाठी देण्यात येईल.
R.Tikade/S.Bedekar/D.Rane
(Visitor Counter : 290
जलसंपदा, नदी विकास आणि गंगा पुनरुत्थान मंत्रालय
स्वच्छ गंगा राष्ट्रीय अभियानाअंतर्गत नदी आणि नदीकाठ स्वच्छतेसाठी 150 कोटी रुपये मंजूर
(नवी दिल्ली, 29 ऑगस्ट 2018
स्वच्छ गंगा राष्ट्रीय अभियानाची पाचवी कार्यकारी समिती बैठक नवी दिल्लीत काल झाली. यावेळी उत्तराखंड, उत्तर प्रदेश, बिहार आणि पश्चिम बंगाल या राज्यात नदी आणि नदीकाठ स्वच्छ करण्यासाठी 150 कोटी रुपये मंजूर करण्यात आले. नमामि गंगे कार्यक्रमाअंतर्गत हा निधी दिला जाणार आहे. या प्रकल्पाअंतर्गत गंगा नदीला येऊन मिळणाऱ्या छोट्या नद्या, झरे आणि नाले यांचे संशोधन आणि विकास केला जाणार आहे. यामुळे नदीत सोडले जाणारे किंवा येऊन मिळणारे पाणी स्वच्छ असेल. या प्रकल्पाअंतर्गत नाल्यांसाठी सांडपाणी प्रक्रिया केंद्र उभारणे आणि घाटांचा विकास केला जाणार आहे.
यात उत्तराखंडमधल्या छोट्या नद्यांसाठी 60 कोटी रुपये, उत्तर प्रदेशमधल्या घाट विकासासाठी 27.41 कोटी रुपये आणि पश्चिम बंगालमधल्या घाट तसेच स्मशानभूमीच्या नुतनीकरणासाठी 8.58 कोटी रुपये निधी दिला जाणार आहे.
याशिवाय गौमुख ते गंगा सागर या पट्टयातल्या गंगा नदीच्या सांस्कृतिक परंपरेचा अभ्यास करून त्याचा प्रबंध तयार करण्याच्या प्रस्तावालाही समितीने मंजुरी दिली आहे. यात पुरातत्व परंपरा, गंगा नदीशी जोडलेल्या सांस्कृतिक परंपरा आणि पर्यावरणीय परंपरांचा अभ्यास केला जाईल.
N.Sapre/R.Aghor/P.Kor
सुक्ष्म, लघु आणि मध्यम उदयोग मंत्रालय
बांबू उद्योगाला अधिकाधिक नफा व्हावा यासाठी सरकारने बांबू चारकोलवरील "निर्यात बंदी" उठवली
नवी दिल्ली, 20 मे 2022
सरकारने बांबू चारकोल वरील "निर्यात बंदी " हटवली आहे, यामुळे अपरिपक्व बांबूचा पुरेपूर वापर आणि भारतीय बांबू उद्योगात नफ्याचे प्रमाण वाढवण्याला मदत होईल.देशातील बांबू-आधारित हजारो उद्योगांच्या पाठीशी असणारा खादी आणि ग्रामोद्योग आयोग  सरकारला बांबू चारकोलवरील निर्यात निर्बंध हटवण्याची सातत्याने विनंती करत होता. केव्हीआयसीचे अध्यक्ष विनय कुमार सक्सेना यांनी वाणिज्य आणि उद्योग मंत्री पीयूष गोयल यांना पत्र लिहून व्यापक फायद्यासाठी बांबू चारकोलवरील निर्यातबंदी हटवण्याची मागणी केली होती.
"चारकोल बनवण्यासाठी लागणारा बांबू वैध स्रोतांकडून मिळवला आहे हे सिद्ध करणारे योग्य दस्तावेज / मूळ प्रमाणपत्र असेल तरच असा बांबू चारकोल निर्यात करण्यास परवानगी आहे," असे परकीय व्यापार महासंचालनालयाने जारी केलेल्या अधिसूचनेत म्हटले आहे.
धोरणातील बदलासाठी खादी आणि ग्रामोद्योग आयोगाचे अध्यक्ष सक्सेना यांनी वाणिज्य आणि उद्योग मंत्री पीयूष गोयल यांचे आभार मानले . ते म्हणाले की , या निर्णयामुळे कच्च्या बांबूचा उत्पादन खर्च कमी होईल आणि बांबूवर आधारित उद्योग, मुख्यतः दुर्गम ग्रामीण भागातील, बांबू व्यवसाय आर्थिकदृष्ट्या अधिक फायदेशीर होऊ शकेल. “बांबू चारकोलला आंतरराष्ट्रीय बाजारपेठेत मोठी मागणी आहे आणि सरकारने निर्यात बंदी उठवल्यामुळे भारतीय बांबू उद्योगाला या संधीचा फायदा घेता येईल आणि मोठ्या जागतिक मागणीच्या संधीचा लाभ घेता येईल. यामुळे वाया जाणाऱ्या बांबूचा सुयोग्य वापर करणे देखील शक्य होईल आणि टाकाऊ वस्तूंमधून संपत्ती निर्माण करण्याच्या पंतप्रधानांच्या दृष्टीकोन देखील प्रत्यक्षात साकारता येईल.
बांबू चारकोलच्या निर्यातीमुळे वाया जाणाऱ्या बांबूचा पूर्ण उपयोग होईल आणि त्यामुळे बांबूचा व्यवसाय अधिक फायदेशीर होणार आहे. बार्बेक्यू, माती पोषण आणि सक्रिय चारकोल निर्मितीसाठी कच्चा माल म्हणून वापरल्या जाणाऱ्या बांबू चारकोलला अमेरिका, जपान, कोरिया, बेल्जियम, जर्मनी, इटली, फ्रान्स आणि ब्रिटन यांसारख्या आंतरराष्ट्रीय बाजारपेठांमध्ये मोठी संधी आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
भूविज्ञान मंत्रालय
राष्ट्रीय ध्रुवीय आणि महासागर संशोधन केंद्राने मुरगावमध्ये "स्वच्छ सागर सुरक्षित सागर" अभियाना अंतर्गत राबवली जनजागृती मोहीम
17 सप्टेंबर रोजी होणाऱ्या 75 समुद्रकिनारे महा स्वच्छता कार्यक्रमात गोव्यातील 5 समुद्रकिनाऱ्यांचा समावेश
पणजी, 8 सप्टेंबर 2022
राष्ट्रीय ध्रुवीय आणि महासागर संशोधन केन्द्र  आणि मुरगाव बंदर प्राधिकरण , विज्ञान प्रसार आणि दीपविहार उच्च माध्यमिक विद्यालय यांनी स्वच्छ सागर सुरक्षित सागर  मोहिमे अंतर्गत मुरगाव येथे गुरुवार, 8 सप्टेंबर 2022 रोजी जनजागृती मोहिमेचे आयोजन केले होते. या मध्ये वॉकथॉनचा समावेश होता, यात विद्यार्थी आणि शिक्षक उत्साहाने सहभागी झाले. त्यानंतर महासागरांचे प्रदूषणापासून संरक्षण करण्याचे महत्त्व या विषयावर व्याख्यान झाले.
या मोहिमेनंतर, एनसीपीओआर मधील शास्त्रज्ञ डॉ. व्ही सकथी वेल सामी यांनी पत्रकार परिषदेला संबोधित केले. आपल्या किनारपट्टी आणि महासागरांच्या स्वच्छतेची जबाबदारी घेण्याचा संदेश देणे हा या कार्यक्रमाचा उद्देश आहे. लोकांनी याची जबाबदारी स्वीकारणे तसेच किनारे आणि महासागराची स्वच्छता सुनिश्चित करणे, जेणेकरून पुढच्या पिढीला स्वच्छ समुद्रकिनारे, स्वच्छ पाणी आणि चांगल्या दर्जाच्या समुद्री उत्पादनांचा आनंद घेता येईल हा मोहिमेचा मूळ हेतू असल्याचे त्यांनी सांगितले.
गोव्यातील 5 समुद्रकिनाऱ्यांवर 17 सप्टेंबर रोजी आंतरराष्ट्रीय किनारपट्टी स्वच्छता दिनानिमित्त आयोजित केलेल्या महा स्वच्छता मोहिमेचीही माहिती डॉ. सॅमी यांनी दिली. हा कार्यक्रम केंद्रीय भूविज्ञान मंत्रालय , केंद्रीय पर्यावरण, वने आणि हवामान बदल मंत्रालय , भारतीय तटरक्षक दल, राष्ट्रीय आपत्ती व्यवस्थापन प्राधिकरण , शैक्षणिक संस्था आणि इतर सामाजिक संस्थांनी आयोजित केलेल्या राष्ट्रीय स्वच्छता मोहिमेचा भाग असेल. देशभरातील 75 समुद्रकिनाऱ्यांवर हा कार्यक्रम राबवला जाणार असून स्वच्छ सागर सुरक्षित सागर या 75 दिवस चालणाऱ्या मोहिमेचा समारोपाचा अर्थात 75 वा दिवस असणार आहे. गोव्यातील मिरामार, बायना, बोगमलो, वेल्साओ आणि कोलवा समुद्रकिनाऱ्यांवर 17 सप्टेंबर रोजी स्वच्छता मोहीम राबवली जाणार आहे.
पार्श्वभूमी
स्वच्छ सागर सुरक्षित सागर मोहीम
"स्वच्छ सागर, सुरक्षित सागर/स्वच्छ किनारा सुरक्षित सागर" ही मोहीम सागरी स्वच्छतेची नागरीकांच्या नेतृत्वाखालील 75 दिवसांची मोहिम आहे. ही 5 जुलै 2022 रोजी सुरू झाली. वर्तन बदलाद्वारे संवर्धन करण्यासाठी यात 3 धोरणात्मक अंतर्निहित उद्दिष्टे आहेत. ती परिवर्तन आणि पर्यावरण केन्द्रीत आहेत. मोहिमेची तीन मूलभूत उद्दिष्टे आहेत 1. जबाबदारीने वापर 2. घरातील कचरा वर्गीकरण आणि 3. जबाबदारीने विल्हेवाट लावणे.
एनसीपीओआर
राष्ट्रीय ध्रुवीय आणि महासागर संशोधन  ही भारतातील प्रमुख संशोधन आणि विकास संस्था आहे. ध्रुवीय आणि दक्षिणी महासागर क्षेत्रातील देशाच्या संशोधन कार्याची जबाबदारी ती पेलत आहे.
N.Chitale /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
भूविज्ञान मंत्रालय
लिस्बन येथे सुरू असलेल्या संयुक्त राष्ट्रसंघ महासागर परिषदे दरम्यान, केंद्रीय मंत्री डॉ. जितेंद्र सिंह यांची नॉर्वेचे हवामान आणि पर्यावरण मंत्री एस्पेन बार्थ ईड यांच्या समवेत परस्पर हिताच्या अनेक मुद्यांवर चर्चा
भारताचे विज्ञान आणि तंत्रज्ञान तसेच पृथ्वी विज्ञान मंत्री डॉ जितेंद्र सिंह पोर्तुगालच्या लिस्बन येथे सुरू असलेल्या संयुक्त राष्ट्रसंघ महासागर परिषदेत सहभागी झाले होते. त्यादरम्यान सिंह यांनी नॉर्वेचे हवामान आणि पर्यावरण मंत्री एस्पेन बार्थ ईड यांच्याबरोबर झालेल्या द्विपक्षीय बैठकीत परस्पर हिताच्या अनेक मुद्यांवर चर्चा केली.
मागील आठवड्यात नवी दिल्लीत, भारतातील नॉर्वेचे राजदूत हान्स जेकब फ्रायडेनलंड आणि पृथ्वी विज्ञान मंत्रालयाचे सचिव डॉ एम रविचंद्रन यांच्यात झालेल्या नील अर्थव्यवस्था या विषयावरील 5 व्या भारत-नॉर्वे कृती दलाची बैठक झाली होती.त्या नंतर ही बैठक आयोजित करण्यात आली होती. कृती दलाच्या बैठकीत नवीन प्रकल्प आणि दोन्ही देशांमधल्या महासागर उद्योगांना जोडण्यासाठी एक आराखडा तयार करण्यावर दोन्ही देशांची सहमती झाली होती. दोन्ही देशात हरित सागरी क्षेत्र, शाश्वत महासागर व्यवस्थापन, खोल महासागर तंत्रज्ञान आणि तटावरून समुद्राकडे वाहणारे वारे या क्षेत्रात अधिक सहकार्याचे नवे आयाम शोधण्यावर सहमती झाली होती.
डॉ जितेंद्र सिंह आणि एस्पेन बार्थ ईडे यांनी भारत-नॉर्वे टास्क फोर्सच्या 5 व्या बैठकीत आतापर्यंत झालेल्या प्रगतीबाबत समाधान व्यक्त केले. दोन्ही देशांनी एकात्मिक महासागर व्यवस्थापन, सागरी प्रदूषण, हरित नौवहन, महासागर आधारित नवीकरणीय ऊर्जा यासारख्या मुद्द्यांवर चर्चा करून प्रगतीचा आढावा घेतला.
उभय मंत्र्यांनी दोन्ही देशांदरम्यान सुरू असलेल्या घनिष्ट सहकार्याचे कौतुक केले आणि भविष्यात ही भागीदारी आणखी दृढ होईल अशी आशा व्यक्त केली.
डॉ जितेंद्र सिंह यांनी नॉर्वेचे विज्ञान आणि तंत्रज्ञान विद्यापीठ युनिव्हर्सिटी ऑफ सायन्स अँड टेक्नॉलॉजी आणि भारतीय तंत्रज्ञान संस्था, खरगपूर यांच्यातील यावर्षी जानेवारी महिन्यात संमती मिळालेल्या पथदर्शी प्रकल्पाचा दाखला दिला. आंतरविद्याशाखीय कौशल्ये, डिजिटल साक्षरता आणि पदवी पूर्व विद्यार्थ्यांची सखोल विचारसरणी वृद्धिंगत करण्यासाठी या पथदर्शी प्रकल्पाला संमती मिळाली आहे. सागरी क्षेत्रातील नवीन तंत्रज्ञान आणि नवोन्मेषी उपायांची वाढती मागणी पाहता ही कौशल्ये अत्यंत आवश्यक आहेत यावर सिंह यांनी भर दिला.
माहिती आणि प्रसारण मंत्रालय
निवृत्त भारतीय माहिती सेवा अधिकाऱ्याने 100 व्या वाढदिवशी दिला आयआयएस सेवेतील आठवणींना उजाळा
मुंबई, 20 डिसेंबर 2020
माधव कृष्णा पारधी, निवृत्त भारतीय माहिती सेवा अधिकारी यांनी त्यांचा 100 वा वाढदिवस 18 डिसेंबर 2020 रोजी साजरा केला. कवी, पत्रकार, कथाकथनकार, अभिनेता आणि समीक्षक म्हणून त्यांनी 1950 ते 1978 या काळात भारतीय माहिती सेवेत काम केले.
एम. के. पारधी यांचा जन्म महाराष्ट्रात सावनेर येथे एका विनयशील कुटुंबात झाला. नवशक्ती या मराठी वर्तमानपत्रातून त्यांनी त्यांच्या पत्रकारितेच्या कार्यक्षेत्राला प्रारंभ केला. महात्मा गांधी यांच्या नेतृत्त्वातील "छोडो भारत" चळवळीतील पत्रकारितेचे दिवस त्यांना आजही अभिमानाने आठवतात. 1945 मध्ये, प्रभाकर पाध्ये जेव्हा नवशक्तीचे संपादक होते, तेव्हा पारधी यांनी उपसंपादक म्हणून पाच वर्ष काम केले.
पारधी यांनी त्यांच्या आकाशवाणी मधील कार्यकालातील काही आठवणी सांगितल्या. "मी माझ्या कार्यक्षेत्रातील मोठा काळ आकाशवाणीमध्ये व्यतीत केला आहे. 1950 मध्ये नवी दिल्ली येथे मी आकाशवाणीच्या वृत्त सेवा विभागात काम करण्यास रुजू झालो. माझ्या निवृत्तीपर्यंत मी माहिती आणि प्रसारण मंत्रालयात काम केले. पण रेडिओबरोबर असलेले माझे नाते त्याही पलिकडचे आहे. 1942 मधील महात्मा गांधीजींच्या छोडो भारत चळवळीपासून मी आकाशवाणी मुंबई येथे रेडिओ प्रसारणाशी संबंधित होतो, जेव्हा मी नैमित्तिक करारावरील पत्रकार आणि कधीतरी कवी म्हणून काम करत होतो."
आकाशवाणी व्यतिरिक्त, पारधी यांनी माहिती व प्रसारण मंत्रालयाच्या प्रकाशन विभाग आणि फिल्ड पब्लिसिटी विभागात काम केले. 1978 मध्ये फिल्ड पब्लिसिटी विभाग, पुणे येथून ते निवृत्त झाले.
एक नावाजलेले रंगभूमी कलाकार, पारधी यांनी नाट्य, संगीत, नृत्य आणि साहित्य क्षेत्रात एक उत्तम समीक्षक म्हणूनही नावलौकिक मिळविला आहे.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
आरोग्य आणि कुटुंब कल्याण मंत्रालय
आयुष्मान भारत विभाग  स्तरीय आरोग्य मेळाव्यात 20 एप्रिल रोजी 4 लाखांहून अधिक लोकांनी घेतला सहभाग; देशभरात तिसऱ्या दिवशी 484 विभागांनी आयोजित केले आरोग्य मेळावे
71,000 हून अधिक ABHA आरोग्य ओळखपत्रे तयार केली; 17,000 PMJAY गोल्डन कार्ड केले जारी, 36,000 जणांना दूरसंचाराच्या माध्यमातून मार्गदर्शन
नवी दिल्ली, 21 एप्रिल 2022
आरोग्य आणि कुटुंब कल्याण मंत्रालय  राज्ये आणि केंद्रशासित प्रदेशांच्या सहकार्याने 16 एप्रिल ते 22 एप्रिल 2022 या कालावधीत स्वातंत्र्याचा अमृत महोत्सव अंतर्गत आयुष्मान भारत आरोग्य आणि कल्याण केंद्रांचा  चौथा वर्धापन दिन साजरा करत आहे. देशभरात तो मोठ्या उत्साहात साजरा होत आहे. केंद्रीय आरोग्य मंत्री, राज्ये/केंद्रशासित प्रदेशांचे आरोग्य मंत्री, खासदार, आमदार, केंद्रीय आरोग्य मंत्रालयाचे वरिष्ठ अधिकारी, राज्ये/केंद्रशासित प्रदेशांचे प्रधान आरोग्य सचिव/आरोग्य सचिव, राज्य आरोग्य विभागाचे वरिष्ठ अधिकारी, प्रतिनिधी आणि स्थानिक मान्यवरही या AB-HWCs केन्द्रांना भेट देत आहेत. परवडणारी आणि सुलभ आरोग्य सेवा प्रदान करण्यासाठी AB-HWCs चे महत्त्व पटवून देत लोकांमध्ये जागरूकताही निर्माण करत आहेत.
राज्य/केंद्रशासित प्रदेशातील प्रत्येक जिल्ह्यात 18-22 एप्रिल 2022 पर्यंत, किमान एका तालुकामध्ये एक लाखाहून अधिक AB-HWCs मध्ये तालुकास्तरीय आरोग्य मेळावे आयोजित केले जात आहेत. प्रत्येक तालुका स्तरीय आरोग्य मेळावा एका दिवसासाठी असेल आणि राज्य/केंद्रशासित प्रदेशातील प्रत्येक तालुक्यात तो साजरा केला जाईल.
आरोग्य मेळाव्यात तिसऱ्या दिवशी, 4 लाखांहून अधिक लोक सहभागी झाले होते आणि सुमारे 484 तालुक्यात देशभरात आरोग्य मेळावे आयोजित केले होते. तसेच 71,000 पेक्षा जास्त ABHA आरोग्य ओळखपत्रे तयार करण्यात आली आणि 17,000 PMJAY गोल्डन कार्ड जारी करण्यात आले. याशिवाय उच्च रक्तदाब, मधुमेह इत्यादींसाठी हजारोंच्या संख्येने तपासणी करण्यात आली.
आयुष्मान भारत - आरोग्य आणि कल्याण केंद्रांमधे  16 एप्रिल 2022 रोजी ई-संजीवनी व्यासपीठाच्या माध्यमातून विक्रमी 3 लाख दूरसंचार मार्गदर्शन सेवा एका दिवशी देण्यात आली. AB-HWCs वर एकाच दिवशी केलेल्या टेली सल्ला मार्गदर्शन सेवेची ही सर्वाधिक संख्या आहे. टेलीसल्ला सेवेचा एका दिवशी 1.8 लाखाचा पूर्वीचा विक्रम यामुळे मोडला आहे. देशभरात 20 एप्रिल 2022 रोजी 36,000 हून अधिक जणांना टेली मार्गदर्शन सेवा देण्यात आली.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
उपराष्ट्रपती कार्यालय
नैतिक आणि जबाबदार नेतृत्व ही काळाची गरज : उपराष्ट्रपती
नवी दिल्ली, 6 फेब्रुवारी 2019
नैतिक आणि जबाबदार नेतृत्व ही काळाची गरज असल्याचे उपराष्ट्रपती एम. व्यंकय्या नायडू यांनी म्हटले आहे. सार्वजनिक जीवनात येऊ इच्छिणाऱ्या लोकांनी वास्तव जाणून घेऊन सामान्य माणसाशी संवाद साधणे आणि युवकांच्या इच्छा आकांक्षा लक्षात घेणं महत्वाचे आहे असे ते म्हणाले. ते आज महाराष्ट्रातल्या ठाणे इथल्या रामभाऊ म्हाळगी प्रबोधिनीच्या इंडियन इन्स्टिट्युट ऑफ लिडरशीपच्या विद्यार्थ्यांशी संवाद साधत होते. लोकांच्या जीवनात परिवर्तन घडवून आणण्यासाठी स्वच्छ सरकार, स्वच्छ दूरदृष्टी आणि समर्पित नेतृत्व आवश्यक असल्याचे उपराष्ट्रपती म्हणाले. विद्यार्थ्यांमध्ये शालेय जीवनापासून ही मूल्ये बिंबवायला हवीत असे आवाहन त्यांनी विद्यापीठं, महाविद्यालयं आणि शैक्षणिक संस्थांना केली. विद्यार्थ्यांना संसदीय व्यवस्थेची ओळख करुन देणे आवश्यक असल्याचे ते म्हणाले. देशातल्या शेवटच्या घटकापर्यंत सेवा पुरवण्यासाठी प्रशासन व्यवस्थेत तंत्रज्ञानाचा वापर करण्यावर भर देण्याची गरज त्यांनी व्यक्त केली. जगात सध्या भेडसावणाऱ्या नव्या आव्हानांना सामोरे जाण्यासाठी युवकांनी तंत्रज्ञान शिकून घेणे आवश्यक आहे असे ते म्हणाले. जनादेशाचा तसेच इतरांच्या मताचा आदर करायला हवा अशी सूचना त्यांनी केली. राज्यसभेचे खासदार डॉ. विनय सहस्त्रबुद्धे आणि अन्य मान्यवर यावेळी उपस्थित होते.
N.Sapre/S.Kane/P.Malandkar
(Visitor Counter : 68
राष्ट्रपती कार्यालय
रामनवमीनिमित्त राष्ट्रपतींकडून शुभेच्छा
(नवी दिल्ली, 12 एप्रिल 2019
राष्ट्रपती राम नाथ कोविंद यांनी रामनवमीच्या पूर्वसंध्येला देशवासियांना शुभेच्छा दिल्या आहेत.
मर्यादा पुरुषोत्तम श्रीरामांच्या जीवनातून आपल्याला त्यांनी दाखवलेल्या मार्गावरुन मार्गक्रमण करण्यासाठी आणि विचार आणि कृतीत महानता आणण्यासाठी प्रेरणा मिळते. समृद्ध राष्ट्र आणि सौहार्दपूर्ण जगासाठी ही मूल्यं बिंबवूया असे राष्ट्रपतींनी म्हटले आहे.
N.Sapre/N.Chitale/P.Kor